ananddey/assamese-wiki-corpus huggingface dataset:
ৰতিৰহস্য

ৰতিৰহস্য হ'ল ইংৰাজীত Secrets of Love নামেৰে অনুবাদিত, আৰু কোক শাস্ত্ৰ নামেও জনাজাত যৌনতা সম্পৰ্কীয় গ্ৰন্থ। এইখন গ্ৰন্থ প্ৰাৰম্ভিক মধ্যযুগীয় কাশ্মীৰী পণ্ডিত তথা কবি কোক্কোকাই ৰচনা কৰিছিল, যি কোক পণ্ডিত নামৰেও জনাজাত। গ্ৰন্থখনৰ সঠিক ৰচনাকাল নিৰ্দিষ্টভাৱে জনা নাযায় যদিও একাদশ বা দ্বাদশ শতিকাত লিখা হৈছে বুলি অনুমান কৰা হয়। গ্ৰন্থখন সংস্কৃত ভাষাত লিখা হৈছে।

ঐতিহাসিক পৰিপ্ৰেক্ষিত

কামসূত্ৰ প্ৰাচীন ভাৰতৰ যৌন-গ্ৰন্থ হ’লেও, ৰতিৰহস্য মধ্যযুগীয় সমাজ-সংস্কৃতি অনুসৰি ৰচিত। তেতিয়া উপলব্ধ নতুন সামাজিক পৰিৱেশৰ কামুক মনোভাব মিছিলে লৈ এই গ্ৰন্থৰ প্ৰয়োজন হৈছিল, আৰু সেই প্ৰেক্ষাপটতে কোক্কোকাই ৰতিৰহস্য ৰচনা কৰে। গ্ৰন্থখনত বিভিন্ন ধৰণৰ মহিলাৰ বৰ্গীকৰণ; সংবেদনশীল অঞ্চল আৰু সিহঁতৰ কামোত্তেজনাত সহায়ক দিশসমূহো উল্লেখ আছে।

ৰতিৰহস্যত ভাৰতীয় মহিলাৰ সৌন্দৰ্যৰ বৰ্ণনা বহুলভাৱে পোৱা যায়, যি কামসূত্ৰৰ সৌন্দৰ্য-বৰ্ণনাৰ সৈতে মিল আছে। মহিলাক তেওঁলোকৰ শাৰীৰিক গঠন অনুসৰি চাৰিটা মনো-শাৰীৰিক ধৰণত বিভাগ কৰা হৈছে, সেয়া হ'ল: পদ্মিনী, চিত্ৰিণী, শংখিনী আৰু হস্তিনী।

ইয়াত যৌনাংগৰ আকাৰ অনুসৰি সহবাসৰ নটা ধৰণ (নৱধৰণ) উল্লিখ কৰিছে। তদুপৰি, বিভিন্ন বীৰ্যবৰ্ধক বা কামোত্তেজক বস্তুৰ বৰ্ণনাও দিয়া হৈছে।

বিশ্লেষণ

ডব্লিউ জি আৰ্চাৰৰ মতে, কোক্কোকাই ‘‘যৌনসুখক সৰ্বাধিক উপভোগযোগ্য কৰি তোলা আৰু মহিলাক কেনেকৈ সন্তুষ্ট ৰাখিব পাৰি’’ সেই বিষয়ত গুৰুত্ব দিছে।

অনুবাদ

গ্ৰন্থখনৰ আৰবী, পাৰ্চী আৰু তুৰ্কী অনুবাদ লজ্জত উন নিছা নামেৰে পৰিচিত।
দ্য জয় অৱ ছেক্স ৰ লেখক অ্যালেক্স কমফৰ্টে ১৯৬৪ চনত ইংৰাজী অনুবাদ The Koka Shastra, Being the Ratirahasya of Kokkoka, and Other Medieval Indian Writings on Love প্ৰকাশ কৰে। ইয়াৰ উপৰিও এছ. ছি. উপাধ্যায়ে Kokashastra (Rati Rahasya) of Pandit Kokkoka নামেৰে ইংৰাজীলৈ অনুবাদ কৰিছে। অৱনা ৰাম চন্দ্ৰ, কবি প্ৰভু আৰু হৰিহৰে এই গ্ৰন্থৰ ওপৰত মন্তব্য/ভাষ্য লিখিছে। ভাৰতত যৌনতা সম্পৰ্কীয় গ্ৰন্থৰ ভিতৰত কামসূত্ৰৰ পিছতে এইখন গ্ৰন্থক দ্বিতীয় স্থান দিয়া হয়।

তথ্যসূত্ৰ

শ্ৰেণী:মানৱ যৌনতা
শ্ৰেণী:সংস্কৃত গ্ৰন্থ
শ্ৰেণী:প্ৰাচীন ভাৰতীয় সাহিত্য
চন্দ্ৰধৰ বৰুৱা

চন্দ্ৰধৰ বৰুৱা (১৮৭৪-১৯৬১) নাট্যকাৰ, কবি আৰু গীতিকাৰ ৷ ১৮৭৪ চনৰ ১৫ অক্টোবৰত যোৰহাটত জন্ম ৷ ১৯৩০ চনত অসমৰ প্ৰতিনিধিৰূপে ভাৰতৰ স্বাধীনতা সম্পৰ্কে আলোচনা কৰিবলৈ ইংলেণ্ডত অনুষ্ঠিত ঘূৰণীয়া মেজমেলত যোগদান ৷ ১৯১৮ চনত অসম সাহিত্য সভাৰ সভাপতি৷ ১৯২৬ চনত 'অসম সাহিত্য সভা পত্ৰিকা'ৰ প্ৰতিষ্ঠাপক সম্পাদক ৷ ১৯২৯ চনত 'সাহিত্য ৰত্ন' উপাধি লাভ কৰিছিল

কৰ্মজীৱন

কলিকতাৰ পৰা আহি তেওঁ যোৰহাটতে ওকালতি আৰম্ভ কৰিছিল যদিও ওকালতি সামৰি শহুৰেকৰ সৈতে চাহ ব্যৱসায় কৰে। ১৯২০ চনত অসম ব্যৱস্থাপক সভাৰ আৰু ১৯২৮ চনত দিল্লীৰ কাউন্সিল অব্ ষ্টেটচ্‌ৰ সভ্য নিৰ্বাচিত হয়। ১৯৩০ চনত ভাৰতৰ স্বাধীনতা সম্পৰ্কত আলোচনা কৰিবলৈ অসমৰ প্ৰতিনিধি হিচাপে ইংলেণ্ডলৈ ৰাওনা হয় আৰু ইংলেণ্ডত অনুষ্ঠিত হোৱা ঘুৰণীয়া মেজমেলত যোগদান কৰে ।
১৯১৮ চনত তেওঁ অসম সাহিত্য সভাৰ দ্বিতীয় গোৱালপাৰা অধিৱেশনত সভাপতিত্ব কৰিছিল। বৰুৱা ১৯২৬ চনৰ পৰা প্ৰকাশ হোৱা অসম সাহিত্য সভা পত্ৰিকাৰো প্ৰতিষ্ঠাপক সম্পাদক আছিল। ১৯২৯ চনত কামৰূপ সঞ্জীৱনী সভাই তেওঁক বিশেষ সাহিত্য প্ৰতিভাৰ বাবে সাহিত্য ৰত্ন উপাধি প্ৰদান কৰে, স্বৰ্গীয় লক্ষীনাৰায়ণ চট্টোপাধ্যায়ৰ সভাপতিত্বত কটন কলেজত বহা অধিৱেশনত। তেওঁ গোটেই অসমৰ ইমূৰৰ পৰা সিমূৰলৈকে প্ৰচলিত খণ্ডবাক্য, ভত্সিতা আৰু যোজনা গোটাই ৰত্নকোষ নাম দি এটা সংকলনৰ কাম কৰিছিল । কিন্তু দুৰ্ভাগ্য তেওঁ জীৱিত অৱস্থাত ইয়াৰ প্ৰকাশিত ৰূপটো দেখা নাপালে, ১৯৬২ চনত ৰত্নকোষ প্ৰকাশ কৰা হয় সংকলনটোৰ মুঠ ৩৩০০ বচনৰ যোগেদি। এই সংকলনটো প্ৰস্তুত কৰিবলৈ তেওঁক প্ৰায় ২০ বছৰ সময় লাগিছিল। তেখেতৰ কামৰূপ জীয়াৰী আৰু বিদ্যুদ্বিকাশ নামৰ দুখন দীঘলীয়া বৰ্ণনাত্মক কাব্য ‘আৱাহন’ কাকতত প্ৰকাশ হৈছিল। প্ৰথম খনত সতী বেউলাৰ কাহিনী আৰু দ্বিতীয় খনত বৃত্ৰাসুৰ বধৰ কথা সুন্দৰকৈ বৰ্ণনা কৰা হৈছে। চন্দ্ৰধৰ বৰুৱাৰ ১৯৬১ চনত নিজা বাসভৱনত পৰলোক প্ৰাপ্তি ঘটে ।

নাট সংকলন

মেঘনাদ বধ নাট (১৯০৪),
ভাগ্য পৰীক্ষা (১৯১৫),
তিলোত্তমা সম্ভৱ (১৯২৪),
ৰাজৰ্ষি (১৯৩৭),
পুনৰ্জন্ম,
মোগল বিজয়,
আহোম সন্ধ্যা
ৰত্নকোষ (খণ্ডবাক্য কোষ, ১৯৬২),
মুক্তাৱলী (অনুবাদ)

কাব্য সংকলন

ৰঞ্জন (ধেমেলীয়া কবিতা পুথি, ১৯২৭)
কামৰূপ জীয়াৰী,
বিদ্যুদ্বিকাশ

উপন্যাস

শান্তি

পুৰস্কাৰ আৰু সন্মান

সাহিত্য ৰত্ন উপাধি, (১৯২৯)

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া নাট্যকাৰ
শ্ৰেণী:অসম সাহিত্য সভাৰ সভাপতি
নৱনীত কৌৰ ধিলন

নৱনীত কৌৰ ধিলন ; এগৰাকী ভাৰতীয় অভিনেত্ৰী, মডেল আৰু সৌন্দৰ্য্য প্ৰতিযোগিতাৰ খিতাপধাৰী যিয়ে ভাৰতক প্ৰতিনিধিত্ব কৰিছিল মিছ ৱৰ্ল্ড ২০১৩ত। ২০১৩ চনৰ ২৪ মাৰ্চত মুম্বাইত অনুষ্ঠিত হোৱা পন্দচ্ ৫০ সংখ্যক সংস্কৰণৰ ফেমিনা মিছ ৱৰ্ল্ড ইণ্ডিয়া ২০১৩ৰ বিজয়ী।নৱনীতে শীৰ্ষ ২০ ৰ ভিতৰত স্থান লাভ কৰে ।

প্ৰাৰম্ভিক জীৱন

তেওঁৰ পিতৃ এজন সেনা বিষয়া। তেওঁৰ প্ৰাৰম্ভিক শিক্ষা গ্ৰহণ আম্বালা কেণ্টৰ আৰ্মি পাব্লিক স্কুলৰ পৰা আৰম্ভ হৈছিল। আৰু অৱশেষত তেওঁলোক আম্বালা এৰি পাটিয়ালাত স্থায়ীভাবে বসতি স্থাপন কৰিছিল আৰু পাটিয়ালাৰ বুঢ়া দল পাব্লিক স্কুলৰ পৰা মাধ্যমিক শিক্ষা সমাপ্ত কৰিছিল। তেওঁ পাটিয়ালাৰ পাঞ্জাবী বিশ্ববিদ্যালয়ৰ সংবাদ মাধ্যমৰ ছাত্ৰী আছিল।

পন্দচ্ ফেমিনা মিছ ইণ্ডিয়া চণ্ডীগড় ২০১৩

পন্দচ্ ফেমিনা মিছ ইণ্ডিয়া চণ্ডীগড় ২০১৩ৰ শেষ ৰাউণ্ডত ১১ গৰাকী চূড়ান্ত প্ৰতিযোগীৰ ভিতৰত তেওঁ এডজাষ্ট বিজয়ী হৈছিল। নৱনীতক পন্দচ্ ফেমিনা মিছ গ্ল'য়িং স্কিন হিচাপেও অভিষিক্ত কৰা হয়।

কৰ্মজীৱন

পিটিআইৰ সৈতে হোৱা এক সাক্ষাৎকাৰত তেওঁ কয় যে তেওঁ বলীউডৰ প্ৰতি আগ্ৰহী আৰু সুযোগ পালে নিশ্চিতভাৱে কঠোৰ পৰিশ্ৰম কৰিব। ভাৰত আৰু বিদেশৰ বিভিন্ন স্থানত ফেমিনা মিছ ইণ্ডিয়া ২০১৩ ভ্ৰমণ আৰু ফটো চেচনত ব্যস্ত আছিল। বৰ্তমান তেওঁ পন্দচ্ হোৱাইট বিউটি বিবি+ ফেয়াৰনেছ ক্ৰীমৰ ব্ৰেণ্ড এম্বেছাদৰ।

চিনেমা পঞ্জী

নৱনীত কৌৰ অভিনিত চিনেমা সমূহ হল
২০১৬- Love Shhuda,Ambarseriya,একতা,জানি
২০১৯ চনত- হাই এণ্ড ইয়াৰিয়ান, অমবাস
২০২০ চনত-জিন্দে মেৰিয়ে
২০২৩ চনত- গোল গাপে
২০২৪ চনত- ছোটা ভীম আৰু দমিয়ানৰ অভিশাপ

লগতে চাওক

ফেমিনা মিছ ইণ্ডিয়া
ফেমিনা মিছ ৱৰ্ল্ড ইণ্ডিয়া ২০১৩
মিছ ডিভা ২০১৩

তথ্যসূত্ৰ
কাকজান চাহ বাগিছা

কাকজান চাহ বাগিছা যোৰহাট জিলাৰ মৰিয়নিৰ অন্তৰ্গত নকছাৰিৰ এখন লেখত লব লগীয়া বাগিছা ৷ ২০১১ চনত ইয়াৰ পৰা ভেলাগুৰি চাহ বাগিছাক পৃথক কৰাৰ আগলৈকে, কাকজান চাহ বাগিছা এছিয়া মহাদেশৰ সৰ্ববৃহৎ চাহ বাগিছা হিচাপে পৰিগণিত হৈছিল৷

ইতিহাস

এই চাহ বাগিচাখন ১৮৯৭ চনত জেমছ্ ফিনেলি ও কোম্পানীৰ অধীনত কানান ডেৱান হিলছ্ প্ৰডিউচে প্ৰতিষ্ঠা কৰিছিল৷ ১৯৮৩ চনত বাগিছাখন টাটা টি লিমিটেডৰ অধীনলৈ যায় আৰু ২০০৮চনত এমালগেমেটেড প্লেন্টেচন প্ৰাইভেট লিমিটেড(টাটাৰ অধিনষ্ঠ উদ্যোগ) ৰ অধীনলৈ যায় ৷

বাগিছা

১৬.২২ বৰ্গ কি: মি: ৰ বাগিছাখনত ৯৫০.৮১ হেক্টৰ কৃষিভূমি আৰু ৯২৯.৮৯ হেক্টৰ উৎপাদন ভূমি আছে৷ বাগিছাখনত বছৰি ৩.৬ লাখ কি:গ্ৰা: চাহ উৎপাদন হয়।

প্ৰাথমিক তথ্যসমূহ

{| class="wikitable"
-
Mature Area
865.79 hectares
-
Immature Area
74.10 hectares
-
Total Production of CTC Tea
3.60 lakh kilograms
-
Area Under Rehabilitation Crop
10.92 hectares
-
Total Tea Area
950.81 hectares
-
VP Nursery
4.45 hectares
-
Area suitable for Tea
16.00 hectares
-
Area under Seed Bari
5.00 hectares
-
Area not suitable for tea
133.71 hectares
-
Land used for Roads Drains etc.
84.17 hectares
-
Land used for as Grazing and Khet Land
196.48 hectares
-
Land occupied for building & establishments
227.79 hectares
-
Land used for Aquaculture
3.82 hectares
-
Total Estate Area
1622.23 hectares
-

শ্ৰেণী:চাহ বাগিছা
লোককথাভিত্তিক হৰৰ

লোককথাভিত্তিক হৰৰ হৈছে হৰৰ ছবি আৰু হৰৰ কল্পকাহিনীৰ এক উপশৈলী যিয়ে লোককথাৰ উপাদানসমূহ ব্যৱহাৰ কৰি আতংকৰ সৃষ্টি কৰে। ইয়াৰ সাধাৰণ উপাদানসমূহৰ ভিতৰত আছে গ্ৰাম্য পৰিৱেশ, বিচ্ছিন্নতা আৰু অন্ধবিশ্বাস, লোকধৰ্ম, পৌত্তলিকতা, বলিদান আৰু প্ৰকৃতিৰ অন্ধকাৰ দিশসমূহ। ইয়াৰ সৈতে অতিপ্ৰাকৃতিক হৰৰ ছবিৰ সম্পৰ্ক আছে যদিও লোককথাভিত্তিক হৰৰ ছবিয়ে সাধাৰণতে অতিপ্ৰাকৃতিকতকৈ মানুহৰ বিশ্বাস আৰু কাৰ্য্যৰ ওপৰত গুৰুত্ব আৰোপ কৰে আৰু প্ৰায়ে এইবোৰৰ বিৰোধ কৰা সহজ-সৰল লোকক জড়িত কৰে।

পৃষ্ঠভূমি

সাহিত্য

ই বি টাইলাৰ আৰু জেমছ ফ্ৰেজাৰৰ সাংস্কৃতিক বিৱৰ্তনবাদ আৰু মাৰ্গাৰেট মাৰেৰ ডাইনী-কাল্ট অনুমানে ধাৰাবাহিক লেখকক প্ৰভাৱিত কৰিছিল, যিসকলে তেওঁলোকৰ কল্পকাহিনীত পৌত্তলিক অস্তিত্বৰ ধাৰণা প্ৰৱৰ্তন কৰিছিল। হেলেব’ৰ আলোচনীত মাৰিয়া জে পেৰেজ কুৱেৰভ’ই গ্ৰাণ্ট এলেনৰ পেলিংহাৰ্ষ্ট বেৰ’ (১৮৯২), জন বুচানৰ উইচ উড (১৯২৭), এলিন’ৰ স্কটৰ ৰেণ্ডেলৰ ৰাউণ্ড (১৯২৯)ক লোকভয়ানক কল্পকাহিনীৰ প্ৰাৰম্ভিক উদাহৰণ হিচাপে উল্লেখ কৰিছে। কুয়েৰভোৱে যুক্তি আগবঢ়ায় যে পৌত্তলিক জীয়াই থকাৰ তত্ত্বৰ জনপ্ৰিয়তাৰ পিছত অদ্ভুত কল্পকাহিনী আৰু অতিপ্ৰাকৃতিক কল্পকাহিনীই গ্ৰাম্য অঞ্চলসমূহক "কেৱল কিছুমান বিশেষ অনুষ্ঠানৰ দ্বাৰাহে সন্তুষ্ট কৰিব পৰা অযুক্তিকৰ শক্তিৰ ক্ষেত্ৰ" হিচাপে উপস্থাপন কৰিছিল, য'ত প্ৰায়ে পশু বা মানৱ বলিদান জড়িত হৈ থাকে।

শব্দটোৰ উৎপত্তি

এই শব্দটোৰ আটাইতকৈ প্ৰাচীন ব্যৱহাৰ আছিল জন ফাউলছৰ ১৯৬৬ চনৰ উপন্যাস দ্য মেগাছত য’ত এজন আফ্ৰিকান ব্যক্তিত্বক লোক-ভয়ানক বুলি বৰ্ণনা কৰা হৈছে। ই আছিল ক'লা ৰঙৰ টুকুৰাৰ কুঁহিয়াৰৰ পুতলা বাণ্ডিল যিটো মাটিত তললৈ ওলমি আছিল আৰু ধাৰাবাহিকভাৱে স্কাৰ্ট কৰা ফ্লাউন্সত ওলমি আছিল।

১৯৭০ চনত কাইন উইকলি ৰ ছবি আলোচনীত পৰ্যালোচক ৰড কুপাৰে দ্য ডেভিলছ টাচৰ চিত্ৰগ্ৰহণৰ বৰ্ণনা কৰি লোকহৰৰ শব্দটো ব্যৱহাৰ কৰিছিল৷ যিখন ছবিক পিছলৈ দ্য ব্লাড অন চেটানছ ক্ল নামেৰে নামাকৰণ কৰা হয়। দ্য ব্লাড অন চেটানছ ক্ল’ৰ পৰিচালক পিয়ৰ্ছ হেগাৰ্ডে ২০০৪ চনত ফেংগোৰিয়া আলোচনীৰ বাবে দিয়া এটা পুৰ্বদৃষ্টিসম্পন্ন সাক্ষাৎকাৰত নিজৰ ছবিখনৰ বৰ্ণনাৰ বাবে এই বাক্যাংশটো গ্ৰহণ কৰিছিল।

পিছলৈ লেখক তথা অভিনেতা মাৰ্ক গেটিছে ২০১০ চনত বিবিচিৰ তথ্যচিত্ৰ ধাৰাবাহিক এ হিষ্ট্ৰী অৱ হ'ৰ'ৰ (খণ্ড: ২, "হোম কাউণ্টিজ হ'ৰ")ত এই শব্দটো জনপ্ৰিয় কৰি তুলিছিল য'ত তেওঁ ব্ৰিটিছ নিৰ্মিত তিনিখন ছবিৰ উদ্ধৃতি দিছিল— দ্য ব্লাড অন চেটানছ ক্ল' (পিয়াৰ্ছ হেগাৰ্ড, ১৯৬৪) ১৯৭১), উইচফাইণ্ডাৰ জেনেৰেল (মাইকেল ৰিভছ, ১৯৬৮), আৰু দ্য উইকাৰ মেন (ৰবিন হাৰ্ডি, ১৯৭৩)

তথ্যসূত্ৰ

শ্ৰেণী:লোককথা
মুমতাজ (অভিনেত্ৰী)

মুমতাজ আস্কাৰী মাধৱনী (জন্ম: ৩১ জুলাই ১৯৪৭) এগৰাকী অৱসৰপ্ৰাপ্ত ভাৰতীয় অভিনেত্ৰী, যিয়ে হিন্দী চলচ্চিত্ৰ জগতত কাম কৰিছিল।

উদ্ধৃতি

”মই মোৰ চিনেমাৰ বিষয়ে কথা পাতি আমনি পাওঁ। মই ইয়াৰে বেছিভাগ চিনেমা চাবও নোৱাৰোঁ।”
নৱেম্বৰ ১৯৬৬ (৭ ডিচেম্বৰ ২০১১ তাৰিখৰ ফিল্মফেয়াৰত উদ্ধৃত)

অভিনয়ৰ প্ৰতি থকা তেওঁৰ ধাউতিৰ বিষয়ে: "অভিনয় আৰম্ভ কৰাৰ আগতে মই এক ধৰণৰ খালী অনুভৱ কৰিছিলোঁ কিন্তু এতিয়া আৰু নহয়... যদি মই এগৰাকী অভিনেত্ৰী নহলোহেঁতেন, মই পাগল হৈ গলোহেঁতেন।"
ডিচেম্বৰ ১৯৬৬ (৭ ডিচেম্বৰ ২০১১ তাৰিখৰ ফিল্মফেয়াৰত উদ্ধৃত)

"মহিলাসকল মৰম কৰিবলৈহে, বুজিবলৈ নহয়।"
নৱেম্বৰ ১৯৭০ (৭ ডিচেম্বৰ ২০১১ তাৰিখৰ ফিল্মফেয়াৰত উদ্ধৃত)

"মোৰ ল’ৰা-ছোৱালীকেইটা বৰ্ডিং স্কুলত আছিল। মই এখন দেশৰ পৰা আন এখন দেশলৈ কেৱল ভ্ৰমণ কৰি কৰি অলপ আমনি পাইছিলোঁ। গতিকে মই আমোদৰ বাবে আন্ধিয়াঁ কৰিবলৈ ভাৰতলৈ আহিছিলোঁ। মই ভাবোঁ এয়া ডেভিদ ধাৱানৰ অন্যতম শ্ৰেষ্ঠ ছবি আছিল, আনকি আঁখেতকৈও ভাল। কিন্তু চিনেমাখন ফ্লপ হোৱাত মই মৰ্মাহত হৈছিলোঁ।"
মাৰ্চ ১৯৯৪ (৭ ডিচেম্বৰ ২০১১ তাৰিখৰ ফিল্মফেয়াৰত উদ্ধৃত)

তথ্যসূত্ৰ

শ্ৰেণী:ভাৰতীয় অভিনেত্ৰী
এডেলা ৰাজ

এডেলা ৰাজ (, জন্ম ১৯৮৬) এগৰাকী আফগান ৰাজনীতিবিদ৷ তেওঁ ২০২১ চনৰ জুলাইৰ পৰা ২০২২ চনৰ ফেব্ৰুৱাৰীলৈকে আমেৰিকাত ইছলামিক ৰিপাব্লিক অৱ আফগানিস্তানৰ শেষ ৰাষ্ট্ৰদূত আছিল।

প্ৰাথমিক জীৱন আৰু শিক্ষা

এডেলা ৰাজৰ পিতৃক তালিবানে হত্যা কৰিছিল কাৰণ তেওঁক অত্যধিক প্ৰগতিশীল বুলি ধৰা হৈছিল। তেখেতে এইচ-১বি ভিছা লাভ কৰা প্ৰথমগৰাকী আফগান আছিল। ২০১৪ চনৰ নৱেম্বৰ মাহত মুখ্য কৰ্মচাৰী হিচাপে নিযুক্তি লাভ কৰে আৰু ২০১৬ চনৰ মাৰ্চ মাহত ৩০ বছৰ বয়সত অৰ্থনৈতিক সহযোগিতাৰ উপ-বিদেশ মন্ত্ৰী হিচাপে নিযুক্তি লাভ কৰে।২০১৮ চনৰ মাৰ্চ মাহত তেওঁ ৱাশ্বিংটন ডি চি ভ্ৰমণ কৰিবলৈ আফগান মহিলাৰ এটা প্ৰতিনিধি দলৰ অংশ আছিল।

২০১৮ চনৰ ৩১ ডিচেম্বৰত ৰাষ্ট্ৰদূত মাহমুদ ছাইকালৰ ঠাইত ৰাষ্ট্ৰসংঘত আফগানিস্তানৰ স্থায়ী প্ৰতিনিধি হিচাপে ৰাজক ৰাষ্ট্ৰপতি আশ্ৰাফ ঘানীয়ে নিযুক্তি দিয়ে। এই পদত অধিষ্ঠিত হোৱা তেওঁ প্ৰথমগৰাকী মহিলা। ২০১৯ চনৰ মাৰ্চ মাহত তেওঁক সৰ্বসন্মতিক্ৰমে ৰাষ্ট্ৰসংঘৰ পেলেষ্টাইন জনসাধাৰণৰ অবিচ্ছেদ্য অধিকাৰ প্ৰয়োগ সমিতিৰ উপ-সভানেত্ৰী হিচাপে নিৰ্বাচিত কৰা হয়।

২০২১ চনৰ ২৬ জুলাইত ৰাজক আমেৰিকাত আফগান ৰাষ্ট্ৰদূত নিযুক্তি দিয়া হয়। ২০২১ চনত কাবুল পুনৰ তালিবানৰ হাতলৈ যোৱা সত্ত্বেও ৰাজে নিজৰ পদত অব্যাহত ৰাখিছিল। ২০২২ চনৰ ১৮ ফেব্ৰুৱাৰীত ৰাজে ৰাষ্ট্ৰদূতৰ পদৰ পৰা পদত্যাগ কৰাৰ খবৰ পোৱা গৈছিল।

২০২২ চনৰ ১৪ এপ্ৰিলত ৰাজক আফগানিস্তান কেন্দ্ৰিক নীতি প্ৰতিষ্ঠান নতুনকৈ প্ৰতিষ্ঠিত আফগানিস্তান পলিচি লেবৰ সঞ্চালক হিচাপে ঘোষণা কৰা হয়। এই লেবটো প্ৰিন্সটন বিশ্ববিদ্যালয়ৰ স্কুল অৱ পাব্লিক এণ্ড ইণ্টাৰনেশ্যনেল এফেয়াৰ্ছ আৰু লিচেনষ্টাইন ইনষ্টিটিউট অন চেল্ফ-ডিটাৰ্মিনেচনৰ যৌথ উদ্যোগ।

ব্যক্তিগত জীৱন

আফগান প্ৰাক্তন ৰাষ্ট্ৰপতি আশ্ৰাফ ঘানীৰ প্ৰাক্তন মুখ্য কৰ্মচাৰী মাটিন বেকৰ সৈতে তেওঁৰ বিবাহ হয়।

তথ্যসূত্ৰ

শ্ৰেণী:সমাজকৰ্মী
শ্ৰেণী:আফগান মহিলা সমাজকৰ্মী
মেন্নেকুইন

]]

nail|

মেন্নেকুইন (ইংৰাজী: Mannequin) হ’ল কিছুমান দোকান, শ্বপিং মল আদিত বিক্ৰীজাত সামগ্ৰীৰ উদাহৰণ দৰ্শাবৰ অৰ্থে ব্যৱহাৰ কৰা বিশেষ ধৰণৰ মূৰ্তি বা পুতলা। মেন্নেকুইন সমূহ মানুহৰ আকৃতিত কাঠ, প্লাষ্টিক বা আন পদাৰ্থৰে নিৰ্মাণ কৰা হয়। দোকানৰ বিভিন্ন স্থানত বিশেষকৈ শ্ব’ কেছত সজ্জিত মেন্নেকুইন সমূহত সাজ-সজ্জা পিন্ধাই কাপোৰ কানিৰ প্ৰ্দৰ্শন কৰা হয়। মেন্নেকুইনৰ উদ্ভৱ আৰু বিকাশ হয় ফ্ৰান্সত। খ্ৰীষ্টিয় পঞ্চদশ শতিকাতে উদ্ভৱ হোৱা এইবিধ সামগ্ৰী্যে বৰ্তমান যুগত সাজ-পোছাকৰ প্ৰদৰ্শনৰ ক্ষেত্ৰত সমগ্ৰ বিশ্বতে জনপ্ৰিয়তা লাভ কৰিছে। সাজ-পোছাকৰ উপৰিও চিকিৎসা বিজ্ঞান, সামৰিক বিভাগ আদিৰ ক্ষেত্ৰতো মেন্নেকুইনৰ প্ৰ্চলন আৰু ব্যৱহাৰ আছে।

তথ্যসূত্ৰ:

শ্ৰেণী:কলা সামগ্ৰী
নৱকান্ত বৰুৱা

নৱকান্ত বৰুৱা (; ১৯২৬-২০০২) অসমীয়া সাহিত্য জগতৰ এটি প্ৰসিদ্ধ নাম। এখুদ ককাইদেউ বৰুৱাৰ জনপ্ৰিয় ছদ্মনাম। একালত তেওঁ সীমা দত্ত ছদ্মনামেৰেও বহু কবিতা ৰচনা কৰিছিল। তেওঁৰ কবিতাবোৰে আধুনিক অসমীয়া কবিতাক এক অনন্য মাত্ৰা প্ৰদান কৰি থৈ গৈছে। নৱকান্ত বৰুৱাৰ প্ৰতিখন কবিতা-পুথি কায়িক জীৱনৰ সৌন্দৰ্য, প্ৰেমৰ মাধুৰী, মৃত্যু, ৰহস্য আদি বিবিধ বিষয়বস্তুৰে সমৃদ্ধ। তেখেতৰ বহু সমাদৃত কবিতাসমূহৰ ভিতৰত অন্যতম হল 'মনত পৰেনে অৰুন্ধতি', 'ইয়াত নদী আছিল', 'পলস', 'ৰাৱন', 'মহাকাব্যৰ পাণ্ডুলিপি', 'ক্ৰমশঃ' আদি।

উদ্ধৃতিসমূহ

অসমত লিখি খোৱা মানুহ তেনেকৈ নাই৷ সাহিত্য অতি কম মানুহৰহে জীৱিকা৷ প্ৰায়বোৰ ক্ষেত্ৰতে সি উপজীৱিকা৷ কিন্তু সাহিত্যক পণ্য সামগ্ৰী হিচাবে গণ্য কৰাৰ প্ৰৱণতা এটা দেখা গৈছে৷
কবিতা যেন ৰসায়নসিক্ত এডাল সূতাৰ পৰা ওলমি থকা আঙঠি৷ সূতাডাল পুৰি পেলোৱাৰ পিছতো ওলমি থাকিব পৰা যাদুবিদ্যাৰ আঙঠি৷

উৎস

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:লেখক
শ্ৰেণী:মৃত ব্যক্তি
শ্ৰেণী:সাহিত্যিক
শ্ৰেণী:ঔপন্যাসিক
পূৰ্ণকান্ত বুঢ়াগোহাঞি

পূৰ্ণকান্ত বুঢ়াগোহাঞি (; ১৮৯০- ১৯৫৮) তাই আহোম জনগোষ্ঠীৰ আদি বুৰঞ্জীৰ এজন নীৰৱ সাধক আছিল । ১৯৩৩ চনৰ পৰা ১৯৪২ চনলৈকে সুদীৰ্ঘ ন বছৰ কাল ম্যানমাৰ, থাইলেণ্ড আৰু চীন দেশত থাকি বিভিন্ন অঞ্চল ভ্ৰমণ কৰি টাই জাতিৰ আদি বাসস্থান, শাসন নীতি, ৰাজ্য বিস্তাৰ, ধৰ্ম আৰু কৃষ্টি সম্পৰ্কে অধ্যয়ন কৰিছিল । বহুদিন ধৰি বিদেশত থকা বাবে তেওঁ "ফকীৰ" আৰু পিছলৈ "বাবাজী গোঁহাই" নামেৰে পৰিচিত হৈছিল ।

চমু জীৱনী

পূৰ্ণকান্ত বুঢ়াগোহাঞিৰ ১৮৯০ চনৰ ১০ ফেব্ৰুৱাৰীত যোৰহাটত জন্ম হৈছিল। তেখেতৰ পিতৃৰ নাম সোৰোপা বুঢ়াগোহাঞি আছিল । তেখেতৰ বিশেষ আনুষ্ঠানিক শিক্ষা নাছিল যদিও ইংৰাজী আৰু বঙালী ভাষাও সুন্দৰকৈ কব আৰু লিখিব পাৰিছিল । তাই শ্ব্যান ভাষাতো তেখেতৰ যথেষ্ট ব্যুৎপত্তি আছিল । ১৯৩০ চনত তেওঁ যোৰহাটৰ পৰা ডিব্ৰুগড় জিলাৰ মৰাণৰ ভিতৰুৱা অঞ্চলত নিগাজিকৈ থাকিবলৈ লয় । ১৯৩৩ চনৰ ১ এপ্ৰিলৰ দিনা তেখেতে যোৰহাট হৈ মণিপুৰেদি বৰ্মালৈ গমন কৰে । তাত তেওঁ ন বছৰ কাল থাকি বৰ্মা, শ্ব্যান আৰু চীন দেশৰ য়ুন্নান প্ৰদেশ ভ্ৰমণ কৰি তাই জাতিৰ বিষয়ে বহুতো মূল্যবান তথ্য সংগ্ৰহ কৰে । ১৯৪৬ চনত তেওঁ "অহমৰ আদি বুৰঞ্জী" নামৰ পুথিখন প্ৰকাশ কৰে । ১৯৫৮ চনৰ ৩১ মাৰ্চত পূৰ্ণকান্ত বুঢ়াগোহাঞিদেৱৰ দেহাৱসান ঘটে । ১৯৫৯ চনৰ সদৌ অসম সাহিত্য সভাৰ নগাওঁ অধিবেশনত তেখেতৰ মৃত্যুত শোক প্ৰকাশ কৰি সমবেদনা জ্ঞাপন কৰা হৈছিল ।

সাহিত্যিক অৱদান

প্ৰবন্ধ
অহমৰ আদি বুৰঞ্জী
সচিত্ৰ ব্ৰহ্মদেশ ভ্ৰমণ
বৰ্মদেশ অভিমুখে ডিমাপুৰত
ইন্দাগাই হ্ৰদঃ হ্ৰদৰ পূজা
পুনৰ বৰ্মদেশ বুলি মণিপুৰ অভিমুখে
মান্দালয়ত অসমীয়া গাঁও
দক্ষিণ শ্ব্যান দেশঃ তাই শ্ব্যানৰ প্ৰাণকেন্দ্ৰ তোংজিত
তাই জাতিৰ ৰাজনীতি আৰু ধৰ্মনীতি
ভগনীয়াৰ দিন পঞ্জীকা
বুঢ়াগোহাঞিয়ে ম্যানমাৰত কটোৱা ন বছৰৰ অভিজ্ঞতাৰে লিখা পাত্‌কাইৰ সিপাৰে ন বছৰ গ্ৰন্থখন ১৯৯৩ চনত প্ৰকাশ পায়। এইখনে তেওঁক অসমীয়া সাহিত্যত অনন্য পৰিচিতি প্ৰদান কৰে।

সন্মান

পূৰ্ণকান্ত বুঢ়াগোহাঞিদেৱ আহোম সভাৰ সক্ৰিয় সভ্য আছিল ।
তেখেত ডিব্ৰুগড় জৰ্জকৰ্টৰ জুৰিৰ সভ্য আছিল ।

তথ্য সংগ্ৰহ

শ্ৰেণী:অসমীয়া সাহিত্যিক
শ্ৰেণী:অসমীয়া প্ৰবন্ধকাৰ
আলম আৰা (১৯৩১ চলচ্চিত্ৰ)

আলম আৰা (অৰ্থ: বিশ্বৰ অলংকাৰ) হ'ল ১৯৩১ চনত নিৰ্মিত হিন্দী ভাষিক তথা ভাৰতৰ প্ৰথমখন সবাক চলচ্চিত্ৰ। চলচ্চিত্ৰখনৰ পৰিচালক আছিল অৰ্দেশিৰ ইৰাণী। অৰ্দেশিৰ ইৰাণীয়ে চলচ্চিত্ৰত শব্দৰ মহত্ব বুজিয়ে  আলম আৰাক আৰু বহুতো সমকালীন সবাক চলচ্চিত্ৰৰ আগতে পূৰ্ণ কৰিছিল। আলম আৰাৰ প্ৰথম প্ৰদৰ্শন ১৯৩১ চনৰ ১৪ মাৰ্চত মুম্বাই (তেতিয়াৰ বোম্বে)ৰ মেজিস্তিক চিনেমাত কৰা হৈছিল। এই প্ৰথম ভাৰতীয় সবাক চলচ্চিত্ৰখন ইমানেই লোকপ্ৰিয় হৈ পৰে যে মানুহৰ ভিৰ নিয়ন্ত্ৰণ কৰিবলৈ পুলিচৰ সহায় ল'ব লগা হৈছিল।

কাহিনী

আলম আৰা হ'ল এজন ৰাজকুমাৰ আৰু এজনী অনাই-বনাই ঘূৰি ফুৰা ছোৱালীৰ প্ৰেম কাহিনী। আলম আৰা জোছেফ ডেভিদৰ এখন পাৰ্চী নাটকৰ ওপৰত আধাৰিত। জোছেফ ডেভিদে পাছলৈ  ইৰাণীৰ ফিল্ম কোম্পানীত লেখক হিচাপে কাম কৰিবলৈ লয়। চলচ্চিত্ৰখনৰ কাহিনী এটা কাল্পনিক, ঐতিহাসিক কুমাৰপুৰ নগৰৰ ৰাজপৰিয়ালৰ ওপৰত আধাৰিত। চলচ্চিত্ৰখনৰ মূল চৰিত্ৰ হ'ল এজন ৰজা আৰু তেঁওৰ দুজনী দন্দুৰি পত্নী দিলবহাৰ আৰু নৌবহাৰ। দুয়োৰে মাজত যুদ্ধ তেতিয়া আৰু বাঢ়ি যায় যেতিয়া এজন ফকীৰে (ৱাজিৰ মহম্মদ খান) ভৱিষ্যতবাণী কৰে যে ৰজাৰ উত্তৰাধিকাৰীক নৌবহাৰে জন্ম দিব। খঙাল দিলবহাৰে প্ৰতিশোধ ল'বৰ কাৰণে ৰাজ্যৰ মুখ্যমন্ত্ৰী আদিলক (পৃথ্বীৰাজ কাপুৰ) প্ৰেমৰ প্ৰস্তাব দিয়ে, কিন্তু আদিলে সেই প্ৰস্বাব নাকচ কৰে। খঙতে দিলবহাৰে আদিলক কাৰাগাৰত বন্দী কৰি দিয়ে আৰু তেঁওৰ জীয়ৰী আলম আৰাক (জুবেইদা) নিৰ্বাসিত কৰে। আলম আৰাক অনাই-বনাই ঘূৰি ফুৰা এটা মানৱ জাতিয়ে লালন পালন কৰে। যৌৱনত ভৰি দিয়াৰ পাছত আলম আৰাই পুনৰ ৰাজমহললৈ উভতি যায় আৰু ৰাজকুমাৰৰ (মাষ্টৰ ৱিট্থল) সৈতে প্ৰেমত লিপ্ত হয়। অৱশেষত দিলবহাৰে নিজৰ শাস্তি লাভ কৰিলে, ৰাজকুমাৰ আৰু আলম আৰাৰ বিয়া হয় আৰু আদিল কাৰাগাৰৰ পৰা মুক্ত হয়।

এই চলচ্চিত্ৰখন নিৰ্মাণ কৰিবলৈ অৰ্দেশিৰ ইৰাণীয়ে এখন ইংৰাজী চলচ্চিত্ৰ "শ্ব' বোট" (Show Boat, 1929)ৰ পৰা অনুপ্ৰেৰণা পাইছিল।

মহত্ব

চলচ্চিত্ৰ আৰু ইয়াৰ সংগীত দুয়োক্ষেত্ৰতে ব্যাপকৰূপে সফলতা প্ৰাপ্ত হৈছিল। চলচ্চিত্ৰখনৰ গীত "দে দে খুদা কে নাম পৰ" ভাৰতীয় চিনেমাৰ প্ৰথমটো গীত আছিল যিটো অভিনেতা ৱাজিৰ মহম্মদ খানে গাইছিল। চলচ্চিত্ৰখনৰ সেই গানটো লোকৰ মাজত বহুত জনপ্ৰিয় হৈ পৰিছিল। সেই সময়ত ভাৰতীয় চলচ্চিত্ৰত পাৰ্শ্ব গায়ন পদ্ধতি আৰম্ভ হোৱা নাছিল, সেইকাৰণে এই গীতটোক হাৰম'নিয়াম আৰু তবলাৰ সংগীতৰে সৈতে বাণীবদ্ধ কৰা হৈছিল।

চলচ্চিত্ৰখনে ভাৰতীয় চলচ্চিত্ৰত ফিল্মী সংগীত আৰম্ভণি কৰিছিল। চলচ্চিত্ৰ পৰিচালক শ্যাম বেনেগালে চলচ্চিত্ৰখন চৰ্চা কৰি কৈছে, "এইখন কেৱল এখন সবাক চলচ্চিত্ৰই নাছিল বৰং এইখন আছিল এখন কথা ক'ব পৰা আৰু গাব পৰা এখন চলচ্চিত্ৰ য'ত ক'ব কম লাগে কিন্তু গাব অধিক লাগে। এই চলচ্চিত্ৰখনত বহুতো গীত আছিল আৰু এইখনে চলচ্চিত্ৰত গানৰ দ্বাৰা কাহিনী কোৱা আৰু বঢ়োৱা পৰম্পৰাৰ সুত্ৰপাত কৰিছে।"

নিৰ্মাণ

টানাৰ ধ্বনি প্ৰণালী প্ৰয়োগ কৰি, অৰ্দেশিৰ ইৰাণীয়ে শব্দ ৰেকৰ্ডিং বিভাগ নিজেই নিয়ন্ত্ৰণ কৰিছিল। চলচ্চিত্ৰখনৰ চিত্ৰগ্ৰহণ টানাৰ একাকী-প্ৰণালী কেমেৰাৰ দ্বাৰা কৰা হৈছিল যিয়ে শব্দবোৰ প্ৰত্যক্ষভাৱে ফিল্মত ৰেক'ৰ্ড কৰিছিল। কিয়নো সেইসময়ত ছাউণ্ডপ্ৰুফ ষ্টুডিঅ' উপলব্ধ নাছিল, এইকাৰণে হূলস্থূলৰ পৰা ৰক্ষা পাবলৈ বেছিভাগ চিত্ৰগ্ৰহণৰ কাম ৰাতি কৰা হৈছিল। চিত্ৰগ্ৰহণৰ সময়ত মাইক্ৰ'ফোন অভিনেতাবোৰৰ লগত লুকাই ৰখা হৈছিল।

মুখ্য কলাকাৰ

মাষ্টৰ ৱিট্থল
জুবেইদা
জিল্লু
পৃথ্বীৰাজ কাপুৰ

আলোকচিত্ৰ

তথ্যসূত্ৰ

বাহ্যিক সংযোগ

শ্ৰেণী:হিন্দী চলচ্চিত্ৰ
বালেশ্বৰ মন্দিৰ

বালেশ্বৰ মন্দিৰ ভাৰতৰ উত্তৰাখণ্ড ৰাজ্যৰ চম্পাৱত চহৰত অৱস্থিত এটা প্ৰাচীন শিৱ মন্দিৰ৷ চন্দ বংশৰ দ্বাৰা নিৰ্মিত এই মন্দিৰটো শিলৰে খোদিত বাবে বিখ্যাত। বালেশ্বৰ মন্দিৰৰ বিষয়ে কোনো ঐতিহাসিক তথ্য পোৱা নাযায়। কিন্তু জনবিশ্বাস অনুসৰি এই মন্দিৰটো খ্ৰীষ্টীয় দশম শতিকাৰ পৰা দ্বাদশ শতিকাৰ ভিতৰত নিৰ্মাণ কৰা হৈছিল।

বালেশ্বৰ মন্দিৰত ভগৱান শিৱক বালেশ্বৰ হিচাপে পূজা কৰা হয়। মন্দিৰ চৌহদত আৰু দুটা মন্দিৰ আছে। এটা ৰত্নেশ্বৰৰ, আনটো চম্পাৱত দুৰ্গাৰ। মন্দিৰৰ ওচৰতে ‘নলা’ বা স্বচ্ছ পানীৰ উৎস আছে। শিৱৰাত্ৰি এই মন্দিৰৰ প্ৰধান উৎসৱ।

তথ্যসূত্ৰ

শ্ৰেণী: পৰ্যটন
মৰুভূমি

]], ৰাজস্থান, ভাৰত
মৰুভূমি হ’ল এক অতি শুকান বিস্তৃত অঞ্চল বা ভূ-মণ্ডল। ইয়াত বৰষুণৰ পৰিমাণ অতি কম। ইয়াত নামমাত্ৰ হে গছ-গছনিৰে ভৰা ঠাই আছে আৰু যিখিনি আছে অতি সোনকালে শুকাই যায়, যদিহে বাহিৰৰ পৰা পানী যোগান ধৰা নহয় মৰুভূমিৰ অৰ্থ আমি এনেকেও বুজিব পাৰো, যি অঞ্চলত বহু অংশ পানী বাষ্পীভূত হৈ হেৰাই যায়, আৰু গেদীয়কৰনৰ ফলত বৰষুণ হিচাপে নামি আহে। মৰুভূমিৰ গছবোৰৰ মৰু অঞ্চলৰ অতি কম পানী থকা পৰিবেশৰ লগত খাপ খুৱাই চলিবলে কিছুমান বিশেষ গুণৰ প্ৰয়োজন। মৰুভূমিত সাধাৰণতে বছৰি ২৫০ মিলিলিটাৰতকৈও (ইঞ্চি) কম বৰষুণ হয।

শ্ৰেণী:পৰিৱেশ বিজ্ঞান
*
জীয়া ভৰলী

জীয়া ভৰলী নৈ (পুৰণি নাম ভৰলী নৈ), ব্ৰহ্মপুত্ৰ নদীৰ এখন উল্লেখযোগ্য উপনৈ। ই অৰুণাচল প্ৰদেশৰ টাৱাং জিলাৰ গৌৰী ছেন পৰ্বতৰ এটা হিমবাহৰ পৰা কামেং নৈৰ উৎপত্তি হৈছে। বৰ্তমান ই অৰুণাচল প্ৰদেশত কামেং নৈ আৰু অসমত জীয়া ভৰলী বুলি জনা যায়। জীয়া ভৰলী দীঘে প্ৰায় ২৬৪ কিঃমিঃ (১৬৪ মাইল)। এই নদীৰ উপত্যকা প্ৰায় ১১,৮৪৩ বৰ্গ কিঃমিঃ (৪,৫৭৩ মাইল) জুৰি বিয়পি আছে।

উৎপত্তি আৰু গতিপথ

অৰুণাচল প্ৰদেশৰ টাৱাং জিলাৰ গৌৰী ছেন পৰ্বতৰ এটা হিমবাহৰ পৰা কামেং নদীৰ উৎপত্তি হৈছে। ইয়াৰ অৱস্থান হৈছে । কামেং নদীখন দক্ষিণ তিব্বতৰ ভাৰত-তিব্বত সীমান্তত উৎপত্তি হৈ অৰুণাচল প্ৰদেশৰ পশ্চিম কামেং জিলাৰ মাজেদি বৈ গৈছে। ইয়াৰ পিছত ই অসমৰ শোণিতপুৰ জিলাত প্ৰৱেশ কৰিছে। কলিয়াভোমোৰা সেতুৰ পূব দিশে তেজপুৰত ই ব্ৰহ্মপুত্ৰ নদীৰ লগত মিলি গৈছে।

ভূগোল

কামেং নদীৰ দৈৰ্ঘ্য প্ৰায় ২৬৪ কিঃমিঃ (১৬৪ মাইল)। এই নদীৰ উপত্যকা প্ৰায় ১১,৮৪৩ বৰ্গ কিঃমিঃ (৪,৫৭৩ মাইল) জুৰি বিস্তৃত হৈ আছে।

কামেং নদীখনে অৰুণাচল প্ৰদেশৰ পূব কামেং জিলা আৰু পশ্চিম কামেং জিলাৰ সীমা নিৰ্ধাৰিত কৰিছে। ইয়াৰ উপৰিও ই দুখন বনাঞ্চলৰ মাজত সীমা নিৰ্ধাৰিত কৰিছে। নদীখনৰ পশ্চিমে ছেছা আৰু ঈগলনেষ্ট অভয়াৰণ্য আৰু পূবে পক্বে ব্ৰাঘ্য প্ৰকল্প আৰু অসমত নামেৰী ৰাষ্ট্ৰীয় উদ্যান অৱস্থিত। কামেং নদীৰ পূবে ডফলা পাহাৰ আৰু পশ্চিমে অকা পাহাৰ অৱস্থিত।

উপনদী

ভালুকপুঙ-ব’মডিলা পথত তিপ্পি নামৰ গাঁৱত তিপ্পি নদী কামেং নদীৰ লগ হৈছে। তিপ্পি নদী ঈগলনেষ্ট-ছেছা অভয়াৰণ্যৰ মাজেদি বৈ গৈছে। কামেং নদীৰ আন উপনৈ সমূহ হৈছে টেঙা, বিচম, ডিৰাঙ ছু ইত্যাদি।

সংৰক্ষিত বনাঞ্চল

কামেং নদী উপত্যকাৰ দুখন মুখ্য বনাঞ্চল আছে: পক্বে ব্ৰাঘ্য প্ৰকল্প (নদীখনৰ পূবত অৱস্থিত) আৰু ছেছা আৰু ঈগলনেষ্ট অভয়াৰণ্য (নদীখনৰ পশ্চিমত অৱস্থিত)।

তথ্য সংগ্ৰহ

শ্ৰেণী:ভাৰতৰ নদী
শ্ৰেণী:অসমৰ নদী
শ্ৰেণী:অৰুণাচল প্ৰদেশ
শ্ৰেণী:ব্ৰহ্মপুত্ৰ নদীৰ উপনৈ
হিতেশ ডেকা

হিতেশ ডেকা (১৮ ফেব্ৰুৱাৰী, ১৯২৪ - ৩০ আগষ্ট, ২০০০) অসমৰ এগৰাকী প্ৰসিদ্ধ সাহিত্যিক। ১৯৪৮ চনত সৰ্থেবাৰী হাইস্কুলৰ পৰা প্ৰবেশিকা পৰীক্ষাত উত্তীৰ্ণ হয়। ১৯৫২ চনত নলবাৰী মহাবিদ্যালয়ৰ পৰা স্নাতক পৰীক্ষাত উত্তীৰ্ণ হয়। ১৯৫৪ চনত তেওঁ কনিহা হাইস্কুলৰ শিক্ষকৰূপে কৰ্মজীৱন আৰম্ভ কৰে। পাছত কেইবাখনো বিদ্যালয়ত শিক্ষকতা কৰি ১৯৮৫ চনত তেওঁ অৱসৰ গ্ৰহন কৰে।

কৰ্মজীৱন

হিতেশ ডেকা ১৯৬০ চনৰ ৰাজ্যভাষা আন্দোলনৰ সক্ৰিয় কৰ্মী আছিল। তেওঁ ১৯৭২ চনৰ মাধ্যম আন্দোলনত ওতঃপ্ৰোতভাবে জড়িত আছিল। বিদেশী বহিস্কাৰ আন্দোলনত অসম সাহিত্য সভাৰ প্ৰতিনিধি হিচাপে দিল্লীৰ আলোচনাত কেইবাবাৰো অংশ গ্ৰহন কৰিছিল। তেওঁ সদৌ অসম হাইস্কুল শিক্ষক সন্থাৰ উপ-সভাপতি, সদৌ অসম কবি সন্মিলনৰ উপদেষ্টা আদি বিভিন্ন সাহিত্য, সামাজিক আৰু সাংস্কৃতিক অনুষ্ঠানৰ লগত বিশেষ ভাবে জড়িত আছিল। অসমীয়া সাহিত্যলৈ আগবঢ়োৱা বিশেষ বৰঙণিৰ বাবে অসম সাহিত্য সভাই হিতেশ ডেকাক ১৯৯৫ চনৰ সৰ্থেবাৰী অধিবেশনৰ সভাপতি পদত নিয়োজিত কৰিছিল।

মৃত্যু

হিতেশ ডেকাৰ ২০০০ চনৰ ৩০ আগষ্টত মৃত্যু হয়।

ৰচনাৱলী

উপন্যাস

আজিৰ মানুহ
নতুন পথ
ভাৰাঘৰ
মাটি কাৰ
এয়েতো জীৱন (তিনি খণ্ড)
বৈৰী মানুহ
জীৱন সংঘাত
সীমাৰ কাজিয়া
ইতিহাসে সকীয়াই
সুখৰ সংসাৰ
নিৰ্যাতিতা সতী
গাঁৱৰ মানুহ
আচল মানুহ
কামপত্নী
ত্যাগ
বাঁৰীৰ কোঁৱৰ
সাহসী ল'ৰা

গল্প পুথি

প্ৰায়শ্চিত্ত
গৰাখহনীয়া
এইখন আমাৰ সমাজ
এথুপি গল্প
আকৌ গৰাখহনীয়া
গল্পটো লিখা নহ’ল

নাটক

অসমীৰ প্ৰাণৰ কথা
বিহুৱান
শীৰ্ষ সন্মিলন
মন্ত্ৰীৰ হুকুম

প্ৰবন্ধ সংকলন

পশ্চিমবঙ্গত মাটি কাৰ
জাতীয় চৰকাৰ
অসমীয়া জাতি টিকিবনে

তথ্য সংগ্ৰহ

বাহ্যিক সংযোগ

সাহিত্যিকসকলৰ তালিকা , এনাজৰী ডট কম ৱেবছাইটত

শ্ৰেণী:অসমৰ ব্যক্তি
শ্ৰেণী:অসমীয়া নাট্যকাৰ‎
শ্ৰেণী:অসমীয়া প্ৰবন্ধকাৰ
শ্ৰেণী:অসমীয়া ঔপন্যাসিক
শ্ৰেণী:অসম সাহিত্য সভাৰ সভাপতি
পল্লৱী আয়াৰ

পল্লৱী আয়াৰ বৰ্তমান বেইজিঙত বাস কৰা এগৰাকী ভাৰতীয় সাংবাদিক আৰু লেখক। ইয়াৰ পূৰ্বে তেওঁ দ্য হিন্দুৰ ইণ্ডোনেছিয়াৰ সংবাদদাতা, বিজনেছ ষ্টেণ্ডাৰ্ডৰ ইউৰোপ সংবাদদাতা আৰু দ্য হিন্দুৰ চীন ব্যুৰোৰ মুৰব্বী আছিল।

জীৱনী

আয়াৰ ভাৰতীয় সাংবাদিক স্বামীনাথন আয়াৰৰ কন্যা, তেওঁৰ মাতৃ বাতৰি পঢ়োঁতা স্বামীনাথনৰ প্ৰাক্তন পত্নী গীতাঞ্জলি আয়াৰ জন্ম নাম, অম্বেগাঁওকাৰ। দিল্লী বিশ্ববিদ্যালয়ৰ ছেইণ্ট ষ্টিফেনছ কলেজৰপৰা দৰ্শনত বি.এ, অক্সফৰ্ডৰ ছেইণ্ট এডমাণ্ড হলৰপৰা আধুনিক ইতিহাসত এম.এ. ডিগ্ৰী আৰু লণ্ডন স্কুল অৱ ইকনমিক্সৰপৰা বিশ্বব্যাপী সংবাদ মাধ্যম আৰু যোগাযোগত এম.এছ.চি. ডিগ্ৰী লাভ কৰে। ১৯৯৯ চনত ষ্টাৰ নিউজৰ সাংবাদিক হয় আৰু অৱশেষত ২০০৬ চনত দ্য হিন্দুৰ চীন দেশৰ ব্যুৰোৰ মুৰব্বী হয়। ২০০৭ চনত ৰিপ’ৰ্টত উৎকৃষ্টতাৰ বাবে প্ৰেম ভাটিয়া সোঁৱৰণী বঁটাৰে সন্মানিত হয়। ২০০৭ চনত তেওঁ অক্সফৰ্ড বিশ্ববিদ্যালয়ৰ ৰয়টাৰ্ছ ইনষ্টিটিউট ফৰ দ্য ষ্টাডি অৱ জাৰ্নেলিজমৰ ফেলো আছিল।

২০০৮ চনৰ ছেপ্টেম্বৰ মাহত প্ৰথম পুত্ৰ সন্তান জন্ম দিয়ে।

২০০৮ চনৰ জুলাই মাহত চীনত তেওঁৰ অভিজ্ঞতাৰ ওপৰত তেওঁৰ প্ৰথমখন গ্ৰন্থ স্মোক এণ্ড মিৰাৰ্ছ (হাৰ্পাৰকলিন্স) প্ৰকাশ কৰে। ২০০৮ চনৰ বাবে এই কিতাপখনে ভোডাফোন-ক্ৰছৱৰ্ড ৰিডাৰ্ছ চয়ছ বঁটা লাভ কৰে। ২০১৬ চনৰ পেৰেণ্টিং স্মৃতিগ্ৰন্থ বেবীজ এণ্ড বাইলাইনছ আৰু ২০১১ চনৰ উপন্যাস চাইনিজ হুইস্কাৰছৰ লেখিকাও। ভাৰতীয় বজাৰৰ বাবে বিশেষভাৱে নিৰ্মিত গাইড ডিস্কভাৰ চাইনা নামৰ ল’নলি প্লেনেটৰ নতুন সংস্কৰণৰ মুখ্য লেখিকা আছিল তেওঁ। ইয়াৰ উপৰি তেওঁ পঞ্জাবী পাৰ্মিজন: ডিচপেচছ ফ্ৰম এ ইউৰোপ ইন ক্ৰাইচিছ উইথ পেংগুইন ইণ্ডিয়া আৰু নিউ অল্ড ৱৰ্ল্ড° এণ ইণ্ডিয়ান জাৰ্নেলিষ্ট ডিস্কভাৰছ দ্য চেঞ্জিং ফেচ অৱ ইউৰোপ উইথ চেণ্ট মাৰ্টিনছ প্ৰেছ প্ৰকাশ কৰিছে।

২০১৪ চনত তেওঁ বিশ্ব অৰ্থনৈতিক মঞ্চৰ এগৰাকী যুৱ গ্ল'বেল লিডাৰ।

তথ্যসূত্ৰ

শ্ৰেণী:সাংবাদিক
শ্ৰেণী:লেখিকা